בקבוצת הפועל בני טובא העולה החדשה לליגה ב', מקווים שפתיחת העונה בשבת (15:00) במגרש המקומי, יהיה יותר טוב מבחינתה בפתיחת משחקי גביע המדינה בשבוע החולף בו הודחה מהמשך מהמשחקים בתבוסה צורמת של 6:1 לבני ממבע.
מבחינת טובא הכל ערוך ומוכן למחזור הראשון של ליגה ב'. המגרש, עבר את ביקורת התמ"ת ואושר למשחקי הליגה. טובא שנפרדה ממספר שחקני מפתח, השוער אייל וקראט (בני ממבע), יוגב אלישע (הפועל צפת) ומלך השערים פאדי בדראני (שעב), צירפה מספר שחקנים חדשים, בהם השוער, בשאר דהאר בן ה-27 שהגיע לטובא לאחר עונה בממבע. סיף פדול הוא הרכש המסקרן ביותר של הקבוצה. עד לפני שנה שיחק בלאומית אצל עירוני נשר וקודם לכן היה שותף לעליית מכבי נתניה לליגת העל.